ಚಿಕ್ಕಮೇಳ

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2025 ಲೇಕನ ಪುಟೊಕುಲು
ಚಿಕ್ಕ ಮೇಳ ಪಂಡ ಕಡಿಮೆ ಪಾತ್ರ ವರ್ಗ ಇತ್ತಿನ ಯಕ್ಷಗಾನದ ಒಂಜಿ ವಿಧೊ .

ಉದ್ದೇಸೊ
ಚಿಕ್ಕ ಮೇಳದ ಅವಧಿ ಏಪ ಪಂಡ ತಿರುಗಾಟದ ಯಕ್ಷಗಾನದ ಕಲಾವಿದೆರ್ ಪತ್ತನಾಜೆಗ್ ಗೆಜ್ಜೆ ಗಿರಿಪುವೆರ್ (ಗಿಚ್ಚುನ)  ಅವೆಡ್ಡ್ ಬುಕ್ಕೊ್ಕ ಪರ್ಬೊ ಕರಿದ್ ಗೆಜ್ಜಿಪೂಜೆ ಮಲ್ತ್‌ದ್ ಗೆಜ್ಜೆ ಕಟ್ಟ್‌ದ್ ತಿರುಗಾಟಗ್ ಸುರು ಮಲ್ಪುನ ಕ್ರಮ . ಅಡೆ ಮುಟ್ಟದ  ಸಮಯೊಡು ಕಲಾವಿದೆರ್ ಅಕುಲೆನ ಜೀವನಾಧರುಗು ಬೋಡಾದ್ ಚಿಕ್ಕ ಮೇಳ ಮಲ್ತ್‌ದ್ ಇಲ್ಲ್ ಇಲ್ಲ್‌ಡ್ ಯಕ್ಷಗಾನ ಮಲ್ಪುವೆರ್
ಕ್ರಮೊ
ಚಿಕ್ಕ ಮೇಳಡ್ ಪೋಪಿನ ಕಲಾವಿದೆರ್ ಒವ್ವಾಂಡಲ ಒಂಜಿ ದೇವಲ್ಯೊದ ದೇವೆರೆನ್ ನೆನೆತ್‌ದ್ ತಿರುಗಾಟೊಗು ಪಿದಾಡುವೆರ್ ಊರು ಊರು ಪೋದು ಸಂಪಾದನೆ ಆಯಿನ ಧನ ,ಧಾನ್ಯೊದ ಒಂಜಿ ಎಲ್ಯ ಭಾಗೊನು ದೇವಲ್ಯೊಗು ಸಮರ್ಪಿಸದ್ ಒರಿನೆನ್ ಕಲಾವಿದೆರ್ ಪಟ್ಟೊನುವೆರ್.

 ವ್ಯತ್ಯಾಸ
ತುಳುನಾಡ ಕಲೆಯಾಯಿನ ಯಕ್ಷಗಾನ ಬುಕ್ಕೊ್ಕ ಚಿಕ್ಕ ಮೇಳದ ತುತ್ತೈದ,ಬಣ್ಣ ಪೂರಾ ಒಂಜೆ ಲೆಕ್ಕ ಇತ್ತ್ಂಡಲ ರಡ್ಡೆಕ್‌ಲ  ಮಸ್ತ್ ವ್ಯತ್ಯಾಸ ಉಂಡು.
ಯಕ್ಷಗಾನೊ ಬಯಲಾಟೊಗು ಜಾಸ್ತಿ ಮುಮ್ಮೇಳ ಕಲಾವಿದೆರ್ ಬೋಡಾಪುಂಡು ಚಿಕ್ಕ ಮೇಳೊಗು ಮುಮ್ಮೇಳ ಕಲಾವಿದೆರ್ ರಡ್ಡ್ ಜನೊ ಇತ್ತ್ಂಡ ಯಾವುಂಡು 
ಯಕ್ಷಗಾನೊಗು ನಲಿಪೆರೆ ವೇದಿಕೆ ಬೋಡು ಆಂಡ ಚಿಕ್ಕ ಮೇಳಗ್ ವೇದಿಕೆ ಬೋಡುಂದು ಇಜ್ಜಿ ಇಲ್ಲ್‌ದ ಚಾವಡಿಡೆ ನಲಿಪುವೆರ್.
ಯಕ್ಷಗಾನೊದಕುಲೆಗ್ ಬಣ್ಣ ,ತುತ್ತೈದ ಪಾಡೆರೆ ಚೌಕಿ ಅಗತ್ಯವಾದ್ ಬೋಡಾಪುಂಡು ಚಿಕ್ಕ ಮೇಳದ ಕಲಾವಿದೆರ್ ಅಕುಲೆನ ಇಲ್ಲಡೇ ಬಣ್ಣ ,ತುತ್ತೈದ ಪಾಡುವೆರ್.
ಉಲ್ಲೇಕೊಲು